Source: http://sport24bacau.ro/volei-divizia-a1-feminin-victorie-ultimul-meci-dinaintea-play-off-ului-cs-stiinta-bacau-cs-medgidia-30-25-23-25-20-25-15/
Timestamp: 2020-07-05 23:30:57+00:00

Document:
VOLEI, Divizia A1 (feminin) | Victorie în ultimul meci dinaintea play-off-ului: CS Știința Bacău – CS Medgidia 3:0 (25-23, 25-20, 25-15) - Sport24Bacău VOLEI, Divizia A1 (feminin) | Victorie în ultimul meci dinaintea play-off-ului: CS Știința Bacău – CS Medgidia 3:0 (25-23, 25-20, 25-15) - Sport24Bacău
VOLEI, Divizia A1 (feminin) | Victorie în ultimul meci dinaintea play-off-ului: CS Știința Bacău – CS Medgidia 3:0 (25-23, 25-20, 25-15)
“Studentele” au încheiat sezonul regulat de Divizia A1 de volei feminin cu o victorie cu 3-0 împotriva CS Medgidia, la capătul unui meci de o tensiune ridicată, în care atmosfera creată de suporterii celor două formații a fost la înălțime.
Știința a avut parte de un debut de partidă mai dificil decât era de așteptat. De la scorul de 3-3, constănțencele s-au distanțat la 3 puncte (3-6) și au menținut acest avans până la 10-7. Denisa Rogojinaru și Tina Grudina au forțat revenirea și au ajuns oaspetele din urmă la 11-11. Medgidia a condus, apoi, cu două goluri (12-14), urmând ca băcăuancele să se afle, ulterior, în avantaj (16-14). Egalitatea s-a restabilit la scorul de 18-18, moment succedat de trei puncte consecutive câștigate de adversare. Nervii băcăuancelor s-au dovedit a fi mai tari, în continuare, gazdele reușind să recupereze handicapul de 3 puncte, grație lui Rogojinaru și Slavinei Koleva. În încurajările sonore ale galeriei Bacăului, Știința și-a adjudecat setul cu 25-23, după 28 de minute foarte disputate.
Începutul celui de-al doilea set a fost la fel de echilibrat. Punctele aduse de Rogojinaru și Pihlajamaki s-au desfășurat în tandem cu recepția bună a oponentelor pe serviciul băcăuancelor, iar egalitatea a persistat până la scorul de 11-11. Echipa aliniată de Florin Grapă a preluat cârma jocului (13-11), însă Medgidia a izbutit să egaleze la 13. Constănțencele s-au distanțat din nou la 2 puncte (16-14, 17-15), dar „studentele” au restabilit echilibrul imediat (17-17). Blocajul Științei a continuat să fie mai eficient, permițând formației băcăuane să câștige cinci puncte consecutive (23-18), iar setul a fost închis cu 25-20 de Știința, prin Tina Grudina.
Clubul Sportiv Medgidia a continuat să pună probleme băcăuancelor și în ultimul set, în debutul căruia s-a mers cap la cap până la 8-8. Știința a început, de atunci, să se desprindă treptat pe tabelă (13-9, 15-11, 21-13). Condiția fizică și valoarea superioară a Bacăului a făcut diferența în ultimele puncte ale întâlnirii, aducându-le gazdelor un succes în trei seturi și, implicit, trei puncte.
Știința Bacău a terminat pe locul al patrulea etapa regulată a campionatului, cu 45 de puncte strânse în decursul a 20 de etape. Se află la două puncte în spatele CSM Târgoviște (locul 3), care a câștigat, astăzi, partida de acasă în fața FC Argeș Pitești (3-1) și la șapte puncte de viceliderul Dinamo București.
CS Știința Bacău: Denisa Rogojinaru (C) (16 puncte), Tina Grudina (14), Laura Pihlajamaki (8), Slavina Koleva (6), Carla Rueda (6), Georgiana Faleș (5), Alexandra Kapelovies (3), Lorena Ciocian, Alexandra Ciucu, Carmen Dițu, Rene Sain, Ana Stoian. Antrenori: Florin Grapă, Aurel Cazacu.
CS Dinamo București – CS „U” NTT Data Cluj 3:0 (25-10, 25-19, 25-19)
CSO Voluntari 2005 – CS Rapid București 3:2 (20-25, 25-17, 26-24, 20-25, 15-12)
CS Știința Bacău – CS Medgidia 3:0 (25-23, 25-20, 25-15)
CSM Târgoviște – FC Argeș Pitești 3:1 (25-19, 25-20, 20-25, 25-16)
CSM Lugoj – CSM Volei Alba Blaj 1:3 (27-25, 20-25, 23-25, 19-25)
*CSU Belor Galați a stat.
① CSM Volei Alba Blaj, 20 meciuri disputate, 19 victorii, 1 înfrângere, setaveraj 59-8, 57 puncte
② CS Dinamo București, 20 meciuri disputate, 17 victorii, 3 înfrângeri, setaveraj 53-14, 52 puncte
③ CSM Târgoviște, 20 meciuri disputate, 16 victorii, 4 înfrângeri, setaveraj 52-20, 47 puncte
④ CS Știința Bacău, 20 meciuri disputate, 15 victorii, 5 înfrângeri, setaveraj 47-19, 45 puncte
⑤ CSM Lugoj, 20 meciuri disputate, 10 victorii, 10 înfrângeri, setaveraj 37-36, 31 puncte
⑦ FC Argeș Pitești, 20 meciuri disputate, 7 victorii, 13 înfrângeri, setaveraj 29-45, 20 puncte
⑧ CS Medgidia, 20 meciuri disputate, 7 victorii, 13 înfrângeri, setaveraj 31-45, 20 puncte
⑨ CS „U” NTT Data Cluj, 20 meciuri disputate, 6 victorii, 14 înfrângeri, setaveraj 25-50, 17 puncte
⑩ CS Rapid București, 20 meciuri disputate, 3 victorii, 17 înfrângeri, setaveraj 17-55, 9 puncte
⑪ CSO Voluntari 2005, 20 meciuri disputate, 2 victorii, 18 înfrângeri, setaveraj 11-58, 6 puncte.
← HANDBAL, Divizia A (feminin) | CSM Roman – CS Știința Bacău 29-26 (15-16)
ATLETISM, Campionatele Naționale de sală pentru Seniori și Tineret | 28 de medalii pentru băcăuani →

References: CSM 

CSM 

CSM 
 CSM 
 CSM 
 CSM 
 CSM 
 CSM